CELEX: 32016R0959
Language: el
Date: 2016-05-17 00:00:00
Title: Εκτελεστικός κανονισμός (ΕΕ) 2016/959 της Επιτροπής, της 17ης Μαΐου 2016, σχετικά με τη θέσπιση εκτελεστικών τεχνικών προτύπων για τις βολιδοσκοπήσεις της αγοράς, όσον αφορά τα συστήματα και τα υποδείγματα γνωστοποιήσεων που πρέπει να χρησιμοποιούνται από συμμετέχοντες στην αγορά οι οποίοι αποκαλύπτουν πληροφορίες, καθώς και τη μορφή των αρχείων σύμφωνα με τον κανονισμό (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

17.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 160/23
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/959 ΤΗΣ ΕΠΙΤΡΟΠΉΣ
   της 17ης Μαΐου 2016
   σχετικά με τη θέσπιση εκτελεστικών τεχνικών προτύπων για τις βολιδοσκοπήσεις της αγοράς, όσον αφορά τα συστήματα και τα υποδείγματα γνωστοποιήσεων που πρέπει να χρησιμοποιούνται από συμμετέχοντες στην αγορά οι οποίοι αποκαλύπτουν πληροφορίες, καθώς και τη μορφή των αρχείων σύμφωνα με τον κανονισμό (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την κατάχρηση της αγοράς (κανονισμός για την κατάχρηση της αγοράς) και την κατάργηση της οδηγίας 2003/6/ΕΚ του Ευρωπαϊκού Κοινοβουλίου και του Συμβουλίου και των οδηγιών της Επιτροπής 2003/124/ΕΚ, 2003/125/ΕΚ και 2004/72/ΕΚ (1), και ιδίως το άρθρο 11 παράγραφος 10 τρίτο εδάφιο,
   Εκτιμώντας τα ακόλουθα:
   
               (1)
            
            
               Οι συμμετέχοντες στην αγορά οι οποίοι αποκαλύπτουν πληροφορίες πρέπει να τηρούν αρχεία σχετικά με τις κοινοποιήσεις πληροφοριών που πραγματοποιούνται για τους σκοπούς των βολιδοσκοπήσεων της αγοράς μεταξύ των ιδίων και όλων των προσώπων που λαμβάνουν τις βολιδοσκοπήσεις της αγοράς. Τα αρχεία αυτά θα πρέπει να βοηθούν τους συμμετέχοντες στην αγορά οι οποίοι αποκαλύπτουν πληροφορίες να παρέχουν αποδεικτικά στοιχεία ορθής συμπεριφοράς στις αρμόδιες αρχές, ιδίως όταν η φύση των πληροφοριών αλλάζει μετά τη βολιδοσκόπηση της αγοράς ή όταν η αρμόδια αρχή πρέπει να επανεξετάσει τη διαδικασία κατηγοριοποίησης των πληροφοριών. Προς τούτο, όλα τα αρχεία αυτά θα πρέπει να τηρούνται σε ηλεκτρονική μορφή.
            
         
               (2)
            
            
               Για να διασφαλίζεται ότι οι πληροφορίες που κοινοποιούνται καταγράφονται συστηματικά, ακόμη και όταν οι βολιδοσκοπήσεις της αγοράς διενεργούνται κατά τη διάρκεια μη καταγραφόμενων συναντήσεων ή τηλεφωνικών συνδιαλέξεων, θα πρέπει να καταρτιστεί ενιαίο υπόδειγμα για την τήρηση γραπτών πρακτικών ή σημειώσεων σχετικά με αυτές τις συναντήσεις και συνδιαλέξεις από τον συμμετέχοντα στην αγορά ο οποίος αποκαλύπτει πληροφορίες.
            
         
               (3)
            
            
               Για να διασφαλίζεται ότι οι πληροφορίες που κοινοποιούνται καταγράφονται συστηματικά, οι συμμετέχοντες στην αγορά οι οποίοι αποκαλύπτουν πληροφορίες θα πρέπει να τηρούν αρχεία των γραπτών επικοινωνιών για την ενημέρωση των προσώπων που έλαβαν τις βολιδοσκοπήσεις της αγοράς, όταν οι πληροφορίες που αποκαλύφθηκαν στη διάρκεια της βολιδοσκόπησης της αγοράς έχουν παύσει να συνιστούν προνομιακές πληροφορίες.
            
         
               (4)
            
            
               Ο παρών κανονισμός βασίζεται στα σχέδια εκτελεστικών τεχνικών προτύπων που υποβλήθηκαν από την Ευρωπαϊκή Αρχή Κινητών Αξιών και Αγορών στην Επιτροπή.
            
         
               (5)
            
            
               Η Ευρωπαϊκή Αρχή Κινητών Αξιών και Αγορών διεξήγαγε ανοικτές δημόσιες διαβουλεύσεις όσον αφορά τα σχέδια εκτελεστικών τεχνικών προτύπων στα οποία βασίζεται ο παρών κανονισμός, προέβη σε ανάλυση του δυνητικού κόστους/οφέλους και ζήτησε τη γνώμη της ομάδας συμφεροντούχων κινητών αξιών και αγορών που συγκροτήθηκε σύμφωνα με το άρθρο 37 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου (2).
            
         
               (6)
            
            
               Για τη διασφάλιση της ομαλής λειτουργίας των χρηματοπιστωτικών αγορών, είναι απαραίτητο ο παρών κανονισμός να τεθεί σε ισχύ επειγόντως και οι διατάξεις που προβλέπονται στον παρόντα κανονισμό να αρχίσουν να εφαρμόζονται την ίδια ημερομηνία με τις διατάξεις που προβλέπονται στον κανονισμό (ΕΕ) αριθ. 596/2014,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ηλεκτρονική μορφή των αρχείων
   Όλα τα αρχεία που αναφέρονται στο άρθρο 6 του κατ' εξουσιοδότηση κανονισμού (ΕΕ) 2016/960 της Επιτροπής (3), τηρούνται σε ηλεκτρονική μορφή.
   Άρθρο 2
   Μορφή τήρησης αρχείων γραπτών πρακτικών ή σημειώσεων
   Οι συμμετέχοντες στην αγορά οι οποίοι αποκαλύπτουν πληροφορίες συντάσσουν τα γραπτά πρακτικά ή τις σημειώσεις που αναφέρονται στο άρθρο 6 παράγραφος 2 στοιχείο δ) του κατ' εξουσιοδότηση κανονισμού (ΕΕ) 2016/960 σε ηλεκτρονική μορφή χρησιμοποιώντας:
   
               α)
            
            
               το υπόδειγμα που παρατίθεται στο παράρτημα I, όταν οι συμμετέχοντες στην αγορά οι οποίοι αποκαλύπτουν πληροφορίες θεωρούν ότι η βολιδοσκόπηση της αγοράς συνεπάγεται την αποκάλυψη προνομιακών πληροφοριών·
            
         
               β)
            
            
               το υπόδειγμα που παρατίθεται στο παράρτημα II, όταν οι συμμετέχοντες στην αγορά οι οποίοι αποκαλύπτουν πληροφορίες θεωρούν ότι η βολιδοσκόπηση της αγοράς δεν συνεπάγεται την αποκάλυψη προνομιακών πληροφοριών.
            
         Άρθρο 3
   Μορφή τήρησης αρχείων δεδομένων σχετικά με δυνητικούς επενδυτές
   1.   Οι συμμετέχοντες στην αγορά οι οποίοι αποκαλύπτουν πληροφορίες τηρούν αρχεία των πληροφοριών που αναφέρονται στο άρθρο 4 παράγραφος 1 του κατ' εξουσιοδότηση κανονισμού (ΕΕ) 2016/960 με τη μορφή χωριστών καταλόγων για κάθε βολιδοσκόπηση της αγοράς.
   2.   Οι συμμετέχοντες στην αγορά οι οποίοι αποκαλύπτουν πληροφορίες τηρούν αρχεία των πληροφοριών που αναφέρονται στο άρθρο 4 παράγραφος 2 του κατ' εξουσιοδότηση κανονισμού (ΕΕ) 2016/960 με τη μορφή ενιαίου καταλόγου.
   Άρθρο 4
   Μορφή κοινοποίησης και καταγραφής του ότι οι πληροφορίες έχουν παύσει να συνιστούν προνομιακές πληροφορίες
   1.   Οι συμμετέχοντες στην αγορά οι οποίοι αποκαλύπτουν πληροφορίες ενημερώνουν εγγράφως τα πρόσωπα που έλαβαν τις βολιδοσκοπήσεις της αγοράς ότι οι πληροφορίες που αποκαλύφθηκαν στη διάρκεια της βολιδοσκόπησης της αγοράς έχουν παύσει να συνιστούν προνομιακές πληροφορίες.
   2.   Οι συμμετέχοντες στην αγορά οι οποίοι αποκαλύπτουν πληροφορίες καταγράφουν τις πληροφορίες που δίνονται σύμφωνα με την παράγραφο 1, ακολουθώντας το υπόδειγμα που παρατίθεται στο παράρτημα III.
   Άρθρο 5
   Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 3 Ιουλίου 2016.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Μαΐου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 173 της 12.6.2014, σ. 1.
   
      (2)  Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ της Επιτροπής (ΕΕ L 331 της 15.12.2010, σ. 84).
   
      (3)  Κατ' εξουσιοδότηση κανονισμός (ΕΕ) 2016/960 της Επιτροπής, της 17ης Μαΐου 2016, για τη συμπλήρωση του κανονισμού (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα για τις κατάλληλες ρυθμίσεις, τα συστήματα και τις διαδικασίες που εφαρμόζουν στις βολιδοσκοπήσεις της αγοράς οι συμμετέχοντες στην αγορά οι οποίοι αποκαλύπτουν πληροφορίες (βλέπε σ. 29 της παρούσας Επίσημης Εφημερίδας).
   
      ΠΑΡΑΡΤΗΜΑ I
      
         Υπόδειγμα γραπτών πρακτικών και σημειώσεων που αναφέρονται στο άρθρο 6 παράγραφος 2 στοιχείο δ) του κατ' εξουσιοδότηση κανονισμού (ΕΕ) 2016/960, όταν αποκαλύπτονται προνομιακές πληροφορίες
      
      
                  Στοιχείο
               
               
                  Πεδίο κειμένου
               
            
                  
                              i.
                           
                           
                              Ταυτότητα του συμμετέχοντος στην αγορά ο οποίος αποκαλύπτει πληροφορίες
                           
                        
               
                  
                     Πλήρη ονόματα του συμμετέχοντος στην αγορά ο οποίος αποκαλύπτει πληροφορίες και του προσώπου στο εσωτερικό του εν λόγω συμμετέχοντος στην αγορά, το οποίο παρέχει τις πληροφορίες, καθώς και στοιχεία επικοινωνίας που χρησιμοποιούνται για την κοινοποίηση.
                  
               
            
                  
                              ii.
                           
                           
                              Ταυτότητα του προσώπου που είναι αποδέκτης της κοινοποίησης
                           
                        
               
                  
                     Πλήρες όνομα του προσώπου που είναι αποδέκτης της κοινοποίησης και στοιχεία επικοινωνίας που χρησιμοποιούνται για την κοινοποίηση.
                  
               
            
                  
                              iii.
                           
                           
                              Ημερομηνία και ώρα της επικοινωνίας
                           
                        
               
                  
                     Ημερομηνία και ώρα(-ες) της επικοινωνίας με αναφορά της ζώνης ώρας.
                  
               
            
                  
                              iv.
                           
                           
                              Διευκρίνιση της φύσης της συνομιλίας σύμφωνα με το άρθρο 3 παράγραφος 3 στοιχείο α) του κατ' εξουσιοδότηση κανονισμού (ΕΕ) 2016/960
                           
                        
               
                  
                     Καταγραφή της δήλωσης ότι η επικοινωνία πραγματοποιείται για τους σκοπούς βολιδοσκόπησης της αγοράς.
                  
               
            
                  
                              v.
                           
                           
                              Επιβεβαίωση της ταυτότητας του προσώπου που λαμβάνει τη βολιδοσκόπηση της αγοράς σύμφωνα με το άρθρο 3 παράγραφος 3 στοιχείο γ) του κατ' εξουσιοδότηση κανονισμού (ΕΕ) 2016/960
                           
                        
               
                  
                     Καταγραφή της πληροφορίας σχετικά με την επιβεβαίωση από τον αποδέκτη της επικοινωνίας ότι ο συμμετέχων στην αγορά ο οποίος αποκαλύπτει πληροφορίες επικοινωνεί με το πρόσωπο το οποίο ο δυνητικός επενδυτής εμπιστεύεται να λάβει τη βολιδοσκόπηση της αγοράς.
                  
               
            
                  
                              vi.
                           
                           
                              Διευκρίνιση σύμφωνα με το άρθρο 3 παράγραφος 3 στοιχείο δ) του κατ' εξουσιοδότηση κανονισμού (ΕΕ) 2016/960 ότι θα κοινοποιηθούν προνομιακές πληροφορίες
                           
                        
               
                  
                     Καταγραφή της δήλωσης που διευκρινίζει ότι, εάν συμφωνήσει να λάβει τη βολιδοσκόπηση της αγοράς, το πρόσωπο που είναι αποδέκτης της κοινοποίησης πληροφοριών θα λάβει πληροφορίες που ο συμμετέχων στην αγορά ο οποίος αποκαλύπτει πληροφορίες θεωρεί προνομιακές, καθώς και αναφορά στην υποχρέωση που προβλέπεται στο άρθρο 11 παράγραφος 7 του κανονισμού (ΕΕ) αριθ. 596/2014.
                  
               
            
                  
                              vii.
                           
                           
                              Πληροφορίες σχετικά με την εκτίμηση για το πότε οι πληροφορίες θα πάψουν να είναι προνομιακές πληροφορίες, σύμφωνα με το άρθρο 3 παράγραφος 3 στοιχείο ε) του κατ' εξουσιοδότηση κανονισμού (ΕΕ) 2016/960
                           
                        
               
                  
                     Καταγραφή των πληροφοριών που παρέχονται, εάν υπάρχουν, σχετικά με τον εκτιμώμενο χρόνο κατά τον οποίο αναμένεται να δημοσιοποιηθούν οι πληροφορίες ή να αρχίσει η συναλλαγή, με εξήγηση του λόγου για τον οποίο αυτό μπορεί να αλλάξει και του τρόπου με τον οποίο το πρόσωπο που λαμβάνει τη βολιδοσκόπηση της αγοράς θα ενημερωθεί σε περίπτωση που ο εκτιμώμενος χρόνος δεν ισχύει πλέον.
                  
               
            
                  
                              viii.
                           
                           
                              Δήλωση σχετικά με τις υποχρεώσεις του προσώπου που είναι αποδέκτης της κοινοποίησης σύμφωνα με το άρθρο 3 παράγραφος 3 στοιχείο στ) του κατ' εξουσιοδότηση κανονισμού (ΕΕ) 2016/960
                           
                        
               
                  
                     Καταγραφή της δήλωσης με την οποία εξηγούνται στο πρόσωπο που είναι αποδέκτης της κοινοποίησης οι υποχρεώσεις που συνδέονται με την κατοχή προνομιακών πληροφοριών, σύμφωνα με τα στοιχεία β), γ) και δ) του άρθρου 11 παράγραφος 5 πρώτο εδάφιο του κανονισμού (ΕΕ) αριθ. 596/2014.
                  
               
            
                  
                              ix.
                           
                           
                              Επιβεβαίωση της συγκατάθεσης σύμφωνα με το άρθρο 3 παράγραφος 3 στοιχείο ζ) του κατ' εξουσιοδότηση κανονισμού (ΕΕ) 2016/960
                           
                        
               
                  
                     Καταγραφή της πληροφορίας σχετικά με τη συγκατάθεση του προσώπου που λαμβάνει τη βολιδοσκόπηση της αγοράς για λήψη των προνομιακών πληροφοριών, όπως αναφέρεται στο άρθρο 11 παράγραφος 5 πρώτο εδάφιο στοιχείο α) του κανονισμού (ΕΕ) αριθ. 596/2014 (αίτημα και απάντηση).
                  
               
            
                  
                              x.
                           
                           
                              Αποκάλυψη των πληροφοριών σύμφωνα με το άρθρο 3 παράγραφος 3 στοιχείο η) του κατ' εξουσιοδότηση κανονισμού (ΕΕ) 2016/960
                           
                        
               
                  
                     Περιγραφή των πληροφοριών που αποκαλύπτονται για τους σκοπούς της βολιδοσκόπησης της αγοράς, με προσδιορισμό των πληροφοριών που θεωρούνται προνομιακές πληροφορίες.
                  
               
            
   
      ΠΑΡΑΡΤΗΜΑ II
      
         Υπόδειγμα γραπτών πρακτικών και σημειώσεων που αναφέρονται στο άρθρο 6 παράγραφος 2 στοιχείο δ) του κατ' εξουσιοδότηση κανονισμού (ΕΕ) 2016/960, όταν δεν αποκαλύπτονται προνομιακές πληροφορίες
      
      
                  Στοιχείο
               
               
                  Πεδίο κειμένου
               
            
                  
                              i.
                           
                           
                              Ταυτότητα του συμμετέχοντος στην αγορά ο οποίος αποκαλύπτει πληροφορίες
                           
                        
               
                  
                     Πλήρη ονόματα του συμμετέχοντος στην αγορά ο οποίος αποκαλύπτει πληροφορίες και του προσώπου στο εσωτερικό του εν λόγω συμμετέχοντος στην αγορά, το οποίο παρέχει τις πληροφορίες, καθώς και στοιχεία επικοινωνίας που χρησιμοποιούνται για την κοινοποίηση.
                  
               
            
                  
                              ii.
                           
                           
                              Ταυτότητα του προσώπου που είναι αποδέκτης της κοινοποίησης
                           
                        
               
                  
                     Πλήρες όνομα του προσώπου που είναι αποδέκτης της κοινοποίησης και στοιχεία επικοινωνίας που χρησιμοποιούνται για την κοινοποίηση.
                  
               
            
                  
                              iii.
                           
                           
                              Ημερομηνία και ώρα της επικοινωνίας
                           
                        
               
                  
                     Ημερομηνία και ώρα(-ες) της επικοινωνίας με αναφορά της ζώνης ώρας.
                  
               
            
                  
                              iv.
                           
                           
                              Διευκρίνιση της φύσης της συνομιλίας σύμφωνα με το άρθρο 3 παράγραφος 4 στοιχείο α) του κατ' εξουσιοδότηση κανονισμού (ΕΕ) 2016/960
                           
                        
               
                  
                     Καταγραφή της δήλωσης ότι η επικοινωνία πραγματοποιείται για τους σκοπούς βολιδοσκόπησης της αγοράς.
                  
               
            
                  
                              v.
                           
                           
                              Επιβεβαίωση της ταυτότητας σύμφωνα με το άρθρο 3 παράγραφος 4 στοιχείο γ) του κατ' εξουσιοδότηση κανονισμού (ΕΕ) 2016/960
                           
                        
               
                  
                     Καταγραφή της πληροφορίας σχετικά με την επιβεβαίωση από τον αποδέκτη της επικοινωνίας ότι ο συμμετέχων στην αγορά ο οποίος αποκαλύπτει πληροφορίες επικοινωνεί με το πρόσωπο το οποίο ο δυνητικός επενδυτής εμπιστεύεται να λάβει τη βολιδοσκόπηση της αγοράς.
                  
               
            
                  
                              vi.
                           
                           
                              Διευκρίνιση σύμφωνα με το άρθρο 3 παράγραφος 4 στοιχείο δ) του κατ' εξουσιοδότηση κανονισμού (ΕΕ) 2016/960 ότι δεν θα κοινοποιηθούν προνομιακές πληροφορίες
                           
                        
               
                  
                     Καταγραφή της δήλωσης που διευκρινίζει ότι, εάν συμφωνήσει να λάβει τη βολιδοσκόπηση της αγοράς, το πρόσωπο που είναι αποδέκτης της κοινοποίησης πληροφοριών θα λάβει πληροφορίες που ο συμμετέχων στην αγορά ο οποίος αποκαλύπτει πληροφορίες δεν θεωρεί προνομιακές, καθώς και αναφορά στην υποχρέωση που προβλέπεται στο άρθρο 11 παράγραφος 7 του κανονισμού (ΕΕ) αριθ. 596/2014.
                  
               
            
                  
                              vii.
                           
                           
                              Επιβεβαίωση της συγκατάθεσης σύμφωνα με το άρθρο 3 παράγραφος 4 στοιχείο ε) του κατ' εξουσιοδότηση κανονισμού (ΕΕ) 2016/960
                           
                        
               
                  
                     Καταγραφή της πληροφορίας σχετικά με τη συγκατάθεση του προσώπου που λαμβάνει τη βολιδοσκόπηση της αγοράς να προχωρήσει η διεξαγωγή της βολιδοσκόπησης (αίτημα και απάντηση).
                  
               
            
                  
                              viii.
                           
                           
                              Αποκάλυψη των πληροφοριών σύμφωνα με το άρθρο 3 παράγραφος 4 στοιχείο στ) του κατ' εξουσιοδότηση κανονισμού (ΕΕ) 2016/960
                           
                        
               
                  
                     Περιγραφή των πληροφοριών που αποκαλύπτονται για τους σκοπούς της βολιδοσκόπησης της αγοράς.
                  
               
            
   
      ΠΑΡΑΡΤΗΜΑ III
      
         Υπόδειγμα για την καταγραφή της επικοινωνίας που πραγματοποιείται σύμφωνα με το άρθρο 11 παράγραφος 6 πρώτο εδάφιο του κανονισμού (ΕΕ) αριθ. 596/2014, προς ενημέρωση του προσώπου που έλαβε τη βολιδοσκόπηση της αγοράς ότι οι πληροφορίες που αποκαλύφθηκαν έχουν παύσει να συνιστούν προνομιακές πληροφορίες
      
      
                  Στοιχείο
               
               
                  Πεδίο κειμένου
               
            
                  
                              i.
                           
                           
                              Ταυτότητα του συμμετέχοντος στην αγορά ο οποίος αποκαλύπτει πληροφορίες
                           
                        
               
                  
                     Πλήρη ονόματα του συμμετέχοντος στην αγορά ο οποίος αποκαλύπτει πληροφορίες και του προσώπου στο εσωτερικό του εν λόγω συμμετέχοντος στην αγορά, το οποίο παρέχει τις πληροφορίες, καθώς και στοιχεία επικοινωνίας που χρησιμοποιούνται για την κοινοποίηση.
                  
               
            
                  
                              ii.
                           
                           
                              Ταυτότητα του προσώπου που είναι αποδέκτης της κοινοποίησης
                           
                        
               
                  
                     Πλήρες όνομα του προσώπου που είναι αποδέκτης της κοινοποίησης και στοιχεία επικοινωνίας που χρησιμοποιούνται για την κοινοποίηση.
                  
               
            
                  
                              iii.
                           
                           
                              Ημερομηνία και ώρα της επικοινωνίας
                           
                        
               
                  
                     Ημερομηνία και ώρα(-ες) της επικοινωνίας με αναφορά της ζώνης ώρας.
                  
               
            
                  
                              iv.
                           
                           
                              Προσδιορισμός της συναλλαγής
                           
                        
               
                  
                     Πληροφορίες για τον προσδιορισμό της συναλλαγής που αποτέλεσε αντικείμενο της βολιδοσκόπησης της αγοράς.
                  
                  
                     Μπορεί να περιλαμβάνει πληροφορίες σχετικά με το είδος της συναλλαγής, π.χ. αρχική δημόσια προσφορά (IPO), δευτερογενής προσφορά, συγχώνευση, πακέτο συναλλαγών, ιδιωτική τοποθέτηση, αύξηση μετοχικού κεφαλαίου.
                  
               
            
                  
                              v.
                           
                           
                              Ημερομηνία και ώρα της βολιδοσκόπησης της αγοράς
                           
                        
               
                  
                     Πληροφορίες σχετικά με την ημερομηνία και την ώρα κατά την οποία αποκαλύφθηκαν οι προνομιακές πληροφορίες στο πλαίσιο της βολιδοσκόπησης της αγοράς.
                  
               
            
                  
                              vi.
                           
                           
                              Ανακοίνωση ότι οι πληροφορίες έχουν παύσει να είναι προνομιακές
                           
                        
               
                  
                     Δήλωση προς ενημέρωση του αποδέκτη της βολιδοσκόπησης της αγοράς για το γεγονός ότι οι αποκαλυφθείσες πληροφορίες έχουν παύσει να είναι προνομιακές.
                  
               
            
                  
                              vii.
                           
                           
                              Ημερομηνία κατά την οποία οι πληροφορίες έπαυσαν να είναι προνομιακές
                           
                        
               
                  
                     Η ημερομηνία κατά την οποία οι πληροφορίες που αποκαλύφθηκαν στο πλαίσιο της βολιδοσκόπησης της αγοράς έπαυσαν να συνιστούν προνομιακές πληροφορίες.